Ключевка чопо кени
Ключевка чопо кени Талас облусунун Бакай-Ата районунда, Өзгөрүш кыштагынын жанында, Талас суусунун боюнда, деңиз деңгээлинен 1088–1105 м бийиктикте. 1976-ж. геол. чалгындоо жүргүзүлгөн. Кен аймагын антропоген мезгилинин аллювий жана делювий чөгүндүсү түзөт. Кумайлуу чопо катмары аллювий чөгүндүсүнөн пайда болуп, Талас суусунун 4-тектерин түзүп жатат. Аянты 50 га, калыңдыгы 24 – 25 м. Кумайлуу чопонун өңү боз, саргыч. Гранулометриялык курамы: 5 мм – 2,0%, 5 – 2 мм – 1,24%, 2 – 0,5 мм – 0,99%, 0,5–0,25 мм – 0,49%, 0,25–0,01 мм – 52,01%, 0,01–0,005 мм –10,50%, 0,005–0,001 мм –13,24%, 0,001 мм –17,39%. Кумайлуу чоподон "100" маркасындагы кирпич даярдоого болот. Запасы В категориясы боюнча 811 миң м3, С1 – 2963 миң м3, В+С1 – 774 миң м3, С2–2091 миң м3.

Колдонулган адабияттар
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
 Кыргызстандын кен байлыктары